
KLOSTERTRYKKERIET   A/s 


Tra  missionens  præsidentskab. 


„Herren  velsigne  dig  og  bevare  dig " 

Ja,  således  lød  det  for  årtusinder  tilbage  til  Aron,  og  gemt 
bag  disse  ord  ligger  vel  hele  evangeliets  sandhed  bevaret,  gemt 
bag  ord  begravet  i  ønskets  eventyrlige  verden. 

Dette  ønske  lyder  også  til  dig  i  dag.  Beder  vi  ikke  tit  og  ofte 
i  vore  bønner:  „Vil  du  velsigne  og  bevare  os",  og  dette  prono- 
men „os"  betegner  også  netop  dig;  „os"  er  et  fællesskabets 
pronomen,  med  hvilket  vi  indbefatter  ikke  alene  den  enkelte 
person,  men  alle  dem,  der  samles  ved  den  ene  eller  den  anden 
lejlighed.  Må  Herren  velsigne  os  alle,  ja  sådan  må  det  være, 
og  saian  bør  vi  tilønske  hverandre;  men  hvis  vi  helt  vil  følge 
evangeliets  hensigt,  må  vi  se  lidt  længere  frem  til  dem,  isom  vi 
i  almindelighed  ikke  nævner  eller  tænker  på,  når  vi  siger  „vi" 
og  „os".  For  dem  gælder  ønsket  også,  thi  husk  på,  Herren 
satte  også  alle  disse  skabninger  på  jorden,  med  netop  akkurat 
den  samme  hensigt,  som  han  satte  os.  Var  det  ikke  netop  til 
disse  andre,  de  vantro  syndere  og  toldere,  at  Herren  sendte  sin 
søn  med  livets  ord  og  velsignelse.  Det  var  da  ikke  til  dem, 
som  sagde  „vi"  og  „os",  alle  de,  som  vidste  så  god  besked  i  for- 
vejen. Og  var  det  ikke  til  disse  vantro  gudsfornægtere,  at 
Jesus  udsendte  sine  tolv  apostle  med  ordene:  „Gå  ud  i  alver- 
den og  gør  alle  folkeslagene  til  mine  disciple";  således  lød  det 
til  apostene  den  dag,  og  således  lyder  det  også  til  os  i  dag  gen- 
nem åbenbaringens  tale,  til  os,  Herrens  disciple  i  de  sidste 
dage. 

Kære  søskende,  tiden  er  kort.  Jesus  Kristus,  verdens  frelser, 
vil  snart  komme  til  jorden  igen,  og  da  vil  det  vi&e  sig,  om  I  har 
efterkommet  hans  befaling  om  at  gøre  alle  folkeslagene  til  hans 
disciple. 

„Enden  på  sagen,  når  alting  er  hørt,  er  denne :  frygt  Gud  og 
hold  hans  bud;   thi  det  bør  hvert  menneske  at  gøre".     (Præd. 

12: 13). 

Missionspræside  ntskabet. 

SØG  II I  IC  IC  I  W  AMD! 

Tale  af  apostel  Ezra  Taft  Benson  til  studenterne  på  Brig  ham  Young 

Universitet  den  22.  august  1952. 


Ezra  Taft  Benson. 


I  aften  går  vore  hjerter  til  Dem  med 
stor  forhåbning  og  kærlighed,  når  De 
nu  forlader  denne  institution.  Dette  er 
en  stor  begivenhed,  som  jeg  er  sikker 
på  er  fyldt  med  lykkelige  minder,  med 
en  dyb  følelse  af  taknemmelighed,  med 
strålende  håb  og  tro  på  fremtiden.  In- 
gen klasse  er  nogensinde  gået  ind  til 
en  mere  udfordrende  og  på  nogle  om- 
råder mere  skræmmende  periode. 

Naturligvis  har  det  altid  været  en 
skiftende  verden,  som  ungdommen  har 
stået  overfor.  I  dag  synes  den  imidler- 
tid mere  indviklet  og  skræmmende  end 
nogensinde  tidligere.  De  står  overfor 
problemer,  so>m  er  mere  forvirrende  end  nogen  af  de  foregående  ge- 
nerationers. Disse  problemer  vil  sætte  Deres  snilde,  Deres  talenter, 
Deres  intelligens  og  Deres  tro  på  prøve. 

Jeg  tror,  vi  roligt  kan  gå  ud  fra,  at  De  har  vedkendt  Dem  den  dob- 
belte funktion,  som  denne  store  institution,  Deres  Alma  Mater,  har, 
nemlig  at  skaffe  Dem  den  verdslige  lærdom  og,  hvad  der  er  endnu 
vigtigere,  at  skaffe  Dem  åndelig  udvikling.  Må  jeg  forklare  Dem  med 
rene  ord,  at  skønt  De  går  ind  i  en  verden,  som  synes  fyldt  med  om- 
skifteligheder, splid,  strid  og  misforståelser,  så  vil  Guds  hensigter 
ikke  blive  forpurret. 

Jeg  vil  gerne  indtrængende  og  af  hele  mit  hjerte  opfordre  Dem  til 
at  huske  fire  fundamentale  ting,  når  De  nu  forlader  dette  lærdom- 
mens tempel: 

1.  Søg  at  lære  og  at  undervise  i  de  rette  principper  —  sandheden 
—  så  De  kan  styre  Dem  selv  på  sikker  måde  og  ikke  fortryde  noget. 
Lad  Deres  liv  blive  ledet  af  de  evige  principper  og  sandheder,  som 
altid  vil  vare.  Sandheden  er  altid  konsekvent,  enten  den  bliver  åben- 
baret direkte  fra  Gud  til  mennesket,  gennem  Hans  inspirerede  profe- 
ter, eller  den  kommer  gennem  Hans  børns  arbejde  og  fra  indflydel- 
sen af  Herrens  Ånd  på  dem. 

Det  vil  være  godt,  hvis  De  altid  husker,  at  sandheden  angående 
menneskets  forbindelse  med  Guddommen,  hensigten  med  jordelivet 
og  vor  udødelige  bestemmelse  er  af  altoverskyggende  vigtighed  for 
Dem,  når  De  står  overfor  en  tvivlende  verden.  De  vil  finde  et  sådant 
anker  uvurderligt.  De  vil  ikke  kunne  leve  fuldtud  uden  dets  støtte. 
Disse  strålende,  uforanderlige  og  oprindelige  sandheder  vedrører  vor 
styrelse  her  og  til  slut  vor  frelse  og  ophøjelse. 

Skaim  Dem  ikke  over  at  tro  og  at  forkynde,  at  Gud  lever,  at  han 
er  vore  ånders  Fader.  At  Jesus  er  Kristus,  verdens  Forløser.  At  op- 
standelsen er  en  realitet.  At  vi  levede  som  ånder  før  vor  jordiske 
fødsel,  og  vil  leve  igen  som  udødelige  væsener  gennem  de  komimende 
evigheder.  Velsignet  er  De,  hvis  De  har  et  vidnesbyrd  om  disse  ting. 
Disse  store,  åndelige  sandheder  har  set  systemer  komme  og  gå,  og 
således  vil  det  være  i  fremtiden. 

2.  Søg  Herrens  Ånd  i  alle  Deres  handlinger  og  indlad  Dem  ikke  på 
nogen  handling,  hvor  De  ikke  bestandig  kan  påkalde  Guds  velsignel- 
ser. Når  De  udfører  Deres  arbejde,  vil  det  være  godt  for  Dem  at 
erindre,  at  mennesket  ikke  står  alene.  Der  er  ingen  grænse  for  sand- 
heden. Videnskabens  og  religionens  sandheder  er  altid  konstante. 
Man  der  er  en  usynlig  magt  af  kraft  og  sandhed.  Store  videnskabs- 
mænd er  klare  over  denne  strålende  kendsgerning.  Der  findes 
„skjulte  skatte"  af  kundskab  —  sandheder  udover  blot  det  at  opnå 
fornuftgrunde. 

Vil  De  værdsætte  og  drage  fordel  af  lejligheden  til  at  tappe  disse 
usynlige,  men  meget  virkelige  åndelige  kræfter?  Vil  De,  ligesom 
Lincoln  før  Gettysburg,  Washington  i  Valley  Forge  og  Joseph  Smith 
i  den  Hellige  Lund,  ydmyge  Dem  for  den  Almægtige  Gud  i  inderlig 
bøn?  Vil  De  værdsætte  denne  skik  og  hele  Deres  liv  søge  velsignel- 
sen ved  daglig,  lønlig  bøn?  Bønnen  vil  hjælpe  Dem  til  at  forstå  de 
tilsyneladende  konflikter  i  livet  —  til  at  vide,  at  Gud  lever,  at  livet 
er  evigt. 

3.  Se  altid  efter  Deres  standarder.  Må  de  blive  ledet  af  Jesu  Kristi 
evangeliums  principper.  Jeg  stoler  på,  at  De  forlader  denne  institu- 
tion med  en  dyb  ærbødighed  og  respekt  for  Guds  befalinger.  De  som 
følger  en  sådan  kurs,  er  de  mennesker  i  denne  verden,  som  er  lykke- 
ligst og  vil  have  mest  fremgang.  De,  som  tilsidesætter  Guds  hellige 
love,  vil  altid  leve  i  fortvivlelse. 

„Farer  ikke  vild;  Gud  lader  sig  ikke  spotte;  thi  hvad  et  menneske 
sår,  det  skal  han  også  høste.  Thi  den,  som  sår  i  sit  kød,  skal  høste 
fordærvelse  af  kødet;  men  den,  som  sår  i  Ånden,  skal  høste  evigt 
liv  af  Ånden".    (Gal.  8:7—8). 

Ondskab  har  aldrig  været,  og  vil  aldrig  blive  lykke.  „Syndens 
sold  er  døden".  Det  betaler  sig  at  leve  et  godt  liv.  Deres  chance  for 
materiel  sukces  i  det  fag,  De  vælger,  vil  blive  forøget,  når  De  lever 
op  til  en  standard  af  sømmelighed  og  retskaffenhed.  Menneskehe- 
dens erfaring  forkynder  de  velsignelser,  der  følger  af  et  retskaffent 
liv.  Prøv  det  og  se.  Jesus  sagde,  „dersom  nogen  vil  gøre  hans  vilje, 
skal  han  erkende,  om  læren  er  fra  Gud,  eller  jeg  taler  af  mig  selv." 

4.  Vær  taknemmelig  for  Deres  velsignelser.  Den  ydmyge  taknem- 
melighedens ånd  er  en  dyd.  Der  findes  ingen  sand  ædelhed  i  karak- 
teren uden  den.  Vær  klar  over  og  anerkend  hjælpen,  De  har  i  Deres 
velsignelser,  og  tæl  dem  en  for  en.  Husk  altid,  at  taknemmelighed 
er  et  tegn  på  storhed. 

Gud  velsigne  Dem  og  bevare  Dem.  Vær  sand  mod  ethvert  princip, 
enhver  standard  og  ethvert  ideal  i  Jesu  Kristi  evangelium.  Deres 
forældres,  Deres  søskendes  og  øvrige  families,  Deres  menigheds  og 
verdens  øjne  hviler  på  Dem,  når  De  i  dag  bliver  hædret.  Kun  på  een 
måde  kan  De  betale  den  gæld,  som  De  skylder  dem,  der  stolt  ser  på 
Dem.    Gud  give,  De  ikke  må  fejle. 

Må  De  alle  få  et  lykkeligt  og  nyttigt  liv  ved,  at  De  holder  fast  ved 
de  evige  principper,  så  De  ikke  skal  fortryde  noget. 

Ezra  Taft  Benson. 


DE  FØRSTE  TING 

Pionererne  satte  de  første  ting  først.    Gør  vi  det? 

Da  der  kom  budskab  fra  deres  ledere,  at  pionererne  skulle  flytte 
mod  vest  til  Saltsødalen,  levede  de  i  en  af  de  bedste  egne  af  De 
Forenede  Stater.  De  havde  en  smuk  by  —  Nauvoo  —  og  i  den  de- 
res dejlige  hjem,  der  var  af  betydelig  værdi.  De  havde  deres  be- 
skæftigelse der.  Alle  deres  jordiske  ejendele  var  der.  At  flytte 
vestpå  betød,  at  de  måtte  vælge  mellem  deres  religion  og  alle  deres 
verdslige  interesser.    Hvilken  ville  det  blive? 

Dertil  kom  også  endnu  en  faktor,  nemlig  forfølgelsen.  Hvis  de 
opgav  deres  religion,  kunne  de  leve  i  midtvesten  uden  forfølgelse 
og  uden  at  frygte  deres  fjender.  De  havde  lidt  så  megen  forføl- 
gelse og  misbrug,  og  det  løfte,  at  alt  det  skulle  være  forbi,  hvis  de 
gav  afkald  på  deres  tro,  syntes  tillokkende  for  nogle  få  af  dem,  og 
nogle  af  dem  gik  ind  på  det. 

På  den  anden  side,  det  er  flytte  vestpå  betød  en  rejse  på  1500 
miles  gennem  udyrkede  egne,  beboet  af  farlige  indianere  og  vilde 
dyr,  der  var  lige  så  dødbringende  fjender  som  deres  forfølgere. 
Det  betød,  at  de  måtte  undvære  levnedsmidler  og  udsætte  sig  for 
sygdom  og  død  på  vejen;  store  vanskeligheder,  som  ville  tage  livet 
af  nogle  af  dem.  Alt  dette  var  en  del  af  prisen  for  at  stå  fast  ved 
deres  religion.  Men  hvis  de  opgav  deres  tro,  kunne  de  undgå  den 
hårde  færd,  de  kunne  blive  fri  for  deres  forfølgere,  de  kunne  blive  i 
deres  smukke  hjem  i  midtvesten. 

Disse  mennesker  stod  ansigt  til  ansigt  med  en  stor  beslutning.  De 
måtte  først  og  fremmest  afgøre,  om  de  virkelig  troede  på  Gud  og  på 
den  hellige  Bibel.  Dernæst  måtte  de  afgøre,  om  Bibelens  lærdomme 
var  på  linie  med  Joseph  Smiths  og  Brigham  Youngs.  Så  måtte  de 
tage  bestemmelse  om,  hvorvidt  Joseph  og  Brigham  virkelig  var  Guds 
profeter,  og  om  evangeliet  virkelig  var  blevet  gengivet  til  jorden.  Og 
så  måtte  de  afgøre,  om  religionen  var  lige  så  vigtig  for  dem  som  be- 
kvemmelighederne ved  deres  jordiske   eksistens  i   midtvesten. 

For  at  kunne   tage   denne   sidste  bestemmelse,   måtte    de    veje    de 


286 


store  værdier,  som  lå  foran  dem.  Hvilken  slags  liv  ville  give  dem 
fred  og  tilfredsstillelse  her  i  dødeligheden?  Når  de  satte  evighedens 
herlighed  til  den  ene  side,  hvilken  slags  liv  var  iså  bedst  for  dem 
her  og  nu?  Ville  evangeliet  gøre  deres  liv  rigere  nu,  eller  ville  det 
være  bedre  for  dem  at  følge  den  verdslige  vej,  her  og  nu? 

De  så  tingene  i  deres  sande  perspektiv.  De  så,  at  livet  i  dødelig- 
heden kun  var  rigt  —  virkelig  rigt  —  hvis  de  tjente  Herren,  og  at 
verdslige  fordele  kun  var  som  klingende  spil  og  fanfarer  i  [sammen- 
ligning. De  ønskede  det  bedste  i  livet,  det  allerbedste,  i  denne  til- 
værelse. De  erkendte  den  store  kendsgerning,  at  kun  ved  at  tjene 
Gud  kunne  de  få  det  i  dette  liv.  De  erkendte,  at  man  ikke  blot  skal 
ønske  bekvemmeligheder  i  dette  liv,  men  også  fred  i  hjertet,  dyb 
tilfredsstillelse,  ægte  kærlighed. 

De  så,  at  gennem  evangeliet  bliver  de  store  fordele,  som  verden 
tilbyder  —  føde,  klæder  og  husly  —  også  tilbudt  af  evangeliet,  og 
dertil  kommer  de  virkelig  store  værdier.  De  kendte  betydningen  af 
„Søg  først  Guds  rige  og  Hans  retfærdighed,  så  skal  alle  ting  gives 
eder." 

Derfor  gjorde  de  deres  valg  —  med  Gud.  De  drog  mod  vest  — -, 
med  Guds  profeter.  De  oprettede  deres  hjem  her.  Og  nu  blomstrer 
bjergenes  dale  mod  vest  —  omgivet  af  ørkener  —  som  en  rose.  Vi, 
som  lever  i  dag,  nyder  frugterne  af  deres  arbejde. 

Som  disse  pionerers  efterfølgere  bør  vi  da  ikke  være  lige  så  vil- 
lige til  at  vælge  de  sande  værdier,  som  de  var? 

Den  sande  lykke  ifindes  kun  på  Herrens  vej.  Virkelig  fremgang 
findes  kun  ved  at  gøre  vort  valg  sammen  med  ham. 

Fra  Deseret  News. 


Fortsat  artikel: 

MORMONEN 

Af  Marcus  Bach. 

„Værelser,"  sagde  jeg.  „Nogle  mindede  mig  om  en  frimurerloge, 
andre  lignede  smukke  kirker.  Kalkmalerier  på  væggene  gengav  sce- 
ner fra  Skabelsen,  Syndfloden,  Tusindårsriget  og  så  videre.  Jeg  for- 
står, at  de  bliver  brugt  til  optagelses-  og  indvielsesceremonier." 

„Tempelordinancer,"  forklarede  Ted,  „som  vielse  for  tid  og  evig- 
hed, og  besegling." 

„Hele  den  nederste  etage  var  beregnet  til  omklædningsrum  for 
tempelarbejderne.  Jeg  fik  forevist  det  kæmpemæssige  dåbsbassin, 
som  hviler  på  tolv  bronzeokser.  Ovenover  dåbsbassinet  var  pladser 
til  de  funktionærer,  som  fører  bøgerne,  efterhånden  som  tempelar- 
bejderne bliver  døbt  for  de  døde." 

„Er  du  ikke  rede  til  nu  at  begynde  at  studere  de  evige  sandheder," 
spurgte  Ted,  „i  stedet  for  at  betragte  mormonernes  ydre  kendsger- 
ninger?" 

Beseglingsværelse   i  Salt  Lake   Templet. 

„Det  er  en  lang  vej,"  måtte  jeg  svare. 

Han  nikkede  samtykkende.  „Længere  end  pionerrejsen,  men  den 
er  det  værd.  Den  skænker  en  mand  præstedømmet,  det  eneste  præ- 
stedømme, der  gælder  på  jorden.  Andre  præster  og  prædikanter 
behandler  religionen  som  en  forretning.    Tag  deres  løn  fra  dem,  og 

se  så,  h vormange  af  dem  der  ville  blive  i  professionen!  I  mormoner- 
nes tro  er  præstedømmet  ikke  en  profession;  det  er  en  hellig  sand- 
hed. Ingen  får  nogen  løn.  I  virkeligheden  har  vi  ingen  præster  i 
strengeste  forstand.  Mændene  bliver  ordineret  ved  præstedømmets 
magt,  som  er  blevet  videregivet  gennem  åndelige  besøg.  I  1829  holdt 
Joseph  Smith  og  Oliver  Cowdery  bøn  sammen,  og  Johannes  Døberen 
viste  sig  for  dem  — ." 

„Den  intellektuelle  hindring,"  afbrød  jeg. 

„Troens  hindring,"  rettede  Ted,  og  fortsatte  med  så  megen  overbe- 
visning, som  om  han  citerede  Skriften.  For  ham  var  det  Skriften,  og 
han  sagde:  „Johannes  Døberen  lagde  hænderne  på  de  to  mænd  og 
gav  dem  det,  som  vi  kalder  det  aronske  præstedømmes  myndighed." 

„Men  hvad  betyder  det?"  spurgte  jeg  indtrængende. 

„Det  betyder,  at  et  led  med  fortiden  er  blevet  genoprettet." 

„Hele  vejen  tilbage  til  Aron?" 

„Moses's  talsmand,"  sagde  Ted  med  fuld  overbevisning.  „En  dag 
vil  det  måske  være  muligt  for  os  at  spore  en  eller  andens  forfædre 
tilbage  til  Aron,  men  indtil  den  tid  er  vi  åndelige  arvinger  til  Arons 
præstedømme.  Og  der  er  et  højere  præstedømme  end  dette.  Forstår 
du,  senere  i  1829  fik  profeten  Joseph  Smith  og  Oliver  Cowdery  igen 
besøg.    Denne  gang  af  Peter,  Jakob  og  Johannes." 

„Ted,"  afbrød  jeg  desperat,  „det  er  unødvendigt  for  mig  at  spørge, 
om  du  tror  på  disse  ting.  Det  gør  du.  Men  hvorledes  kom  du  til  at 
tro  på  dem?  Hvorledes  tror  du,  jeg  nogensinde  kan  blive  overbevist 
om,  at  de  er  sande?" 

„Ved  det  indre  vidnesbyrd,"  var  det  prompte  svar.  „Du  kommer 
til  at  føle  det,  og  at  føle  det  er  at  vide,  at  det  er  sandt.  Peter,  Jakob 
og  Johannes  viste  sig  virkelig  for  disse  mænd,  og  de  fik  nøglerne  til 
himlen  og  jorden." 

„Hvad  der  betyder?" 

„Den  fuldstændige  afsløring  af  og  ikendskab  til  menneskets  liv  og 
Guds  sandheder.  Vi  kalder  dette  det  melkisedekske  præstedømme, 
fordi  det  blev  givet  på  den  måde,  hvorpå  Salems  højpræster  gav  kal- 
det til  Abraham.  Jesus  var  den  slags  højpræst,  og  virkelige  mormo- 
ner over  19  år  kan  også  blive  præster  efter  denne  orden,  idet  de 
virkelig  handler  i  Kristi  navn  som  hans  repræsentanter." 

„Og  du,"  spurgte  jeg,  „arbejder  du  dig  opad  mod  disse  tinder? 
Er  det  tanken?" 

„Min  nuværende  plan,"  sagde  han  smilende,  „er  at  gå  på  mission. 
Skønt  jeg  endnu  ikke  har  omvendt  dig." 

„Du  mener,  to  år  af  dit  liv?  Opgive  din  stilling?  Afholde  dine  egne 
udgifter?" 

„Ja,  hvorfor  ikke,"  sagde  han,  „jeg  tænker,  det  er  den  sædvanlige 
fremgangsmåde." 

Hans  ord  førte  mig  tilbage  til  Cumorah  Høj.  Jeg  stod  igen  sam- 
men med  en  ung  mand,  for  hvem  jeg  netop  havde  fremsat  den  store 

„afsløring"  af  Mormons  Bog.  Jeg  sad  endnu  engang  sammen  med  en 
herre  på  en  hotelveranda  og  hørte  ham  sige:  „To  af  disse  fyre  kom 
engang  til  mit  hjem."  Jeg  passerede  højtideligt  tværs  over  de  steder, 
hvor  afmærkninger  var  blevet  sat  „til  minde  om  dem,  som  fulgte 
profetens  syn  og  Brigham  Youngs  lederskab."  Jeg  stod  sammen  med 
halvtredsindstyve  tusind  mennesker  foran  et  monument,  hvorpå  var 
indgraveret  disse  fire  enkle  ord :    „THIS-  IS  THE  PLACE". 

Jeg  ved  ikke,  hvad  de  fleste  mormoner  betragter  som  hjertet  i 
deres  tro;  måske  ville  de  også  sige,  at  det  er  præstedømmet,  men  for 
Ted  Logan  var  det  mere  end  det.  Mormonismen  havde  gjort  hans 
liv  til  en  leg  —  en  troens  leg,  strålende  og  uimodståelig.  Den  havde 
overtaget  og  opslugt  hans  liv.  Himlen  var  lige  så  virkelig  for  ham 
som  hans  urtekræmmerdisk.  Noget  af  Guds  inderste  væsen  var  skjult 
et  eller  andet  sted  hos  dem,  han  tjente.  Hans  lille  sorte  trendebog, 
hans  daglige  betragtninger,  hans  moralske  lov,  hans  mormon-literatur 
var  de  værdifulde  skatte,  som  han  havde  gravet  op,  hans  guldplader. 
Der  var  intet  andet  motiv  bagved  hans  kald  til  at  gå  på  mission  end 
hans  ønske  om  at  dele  disse  skatte  med  andre. 

„Og  hvor  har  du  i  sinde  at  drage  hen?"  spurgte  jeg. 

„Hvor  de  sender  mig  hen,"  svarede  han.  Tankefuldt  så  han  på 
mig.    „Og  hvis  området  indbefatter  dit  hjem  — ." 

„Så  kom  og  besøg  mig!"  indbød  jeg. 

„Det  vil  jeg,"  lovede  han.  „Måske  vil  det  gøre  noget  godt  til  den 
tid." 

Til  dette  havde  jeg  ikke  noget  svar.  Men  jeg  tænkte  på  den  magt, 
som  Mormonkirken  har  til  at  vinde  Ted  Logans  og  to  hundrede 
tusinde  andre  unge  mænds  troskab  og  kræfter.  For  mig  var  en  mis- 
sion et  usigeligt  offer;  for  dem  et  privilegium. 

Slut. 


Fra  søster  Jonina  Pålsson,  Beykjavik,  har  vi  fået  tilsendt  føl- 
gende digt,  som  nu  afdøde  broder  Christian  Nielsen,  Køben- 
havn, i  sin  tid  har  skrevet  til  hendes  to  sønner: 


cjesus  sf) H Ter  stormen  på  søen. 

Over  Galilæersøen 
Gennem  bølgens  brand  og  bråd, 
Jaget  hurtigt  frem  af  stormen 
Går  en  lille  spinkel  båd.  — 
Hvert  et  håb  er  ude  stænget 
Hvert  et  lys  er  slukket  brat. 
Masten  søndret,  sejlet  flænget, 
Alt  er  sort  som  mørke  nat. 

Men   i  stavnen  ligger  Jesus 
Trygt  i  søvnens  dybe  ro. 
Hele  dagen  har  han  talet, 
Han  er  træt  det  kan  du  tro. 
Her  han  sig  nu  hvile  søgte, 
Men  han  ej  den  nyde  må. 
Hans   disciple   højlig  frygte: 
„Mester,   Mester,    vi  forgå". 

Se,   der  står  han,   bølgens  Herre.. 
Han   som   med   et  mægtigt   „B  l  i  v" 
Kan  opvække  selv  de  døde 
Atter   til  fornyet  liv. 
Højt  og  myndigt  han  befaler 
Bølgen  lægge  sig  til  ro. 
Men  til  sine  så  han  taler: 
„Sig  mig,  hvor  er  eders  tro?" 

Også  vi  så  mange  gange 

Kan  behøve  disse  ord. 

Også  vi  så  højligt  frygte, 

Blot  fordi  så  lidt  vi  tror. 

Hver  gang  angst  for  verden  gyder 

Uro  i  vort  hjertes  bo; 

Da  til  os  det  også  lyder: 

„Sig  mig,  hvor  er  eders  tro?" 

Verdens  storme,   verdens   bølger 
Mangt  et  lys  kan  slukke  brat. 
Mangen  gang  vi  os  kan  føle 
Så  aldeles  helt  forladt. 
Stormene,  lad  dem  kun  feje, 
Lad  dem  rase  over  jord. 
Vi  vor  frelser  har  i  eje: 
Kære,  husk  han  er  ombord! 

Christian    Nielsen. 

Odense  kirkebygning. 

Under  eftermiddagsmødet  ved  distriktskonferencen  i  Aalborg  den 
28.  septemiber  bragte  et  telegram  til  missionspræsident  Mark  Junhis 
Sørensen  den  glædelige  nyhed,  at  myndighederne  havde  givet  tilla- 
delse til  bygning  af  den  nye  kirke  i  Odense. 

Ved  en  højtidelighed  fredag  den  17.  oktober  kl.  12,30  blev  bygge- 
grunden indviet.  En  stor  skare  missionærer,  søskende  og  venner, 
både  fra  Odense  og  fra  andre  dele  af  missionen,  var  samlet  på  grun- 
den,  da   grensforstanderen   i   Odense,   ældste   H.   Mervyn   James,   bød 

Model  af  den  nye  kirke  i  Odense. 

velkommen.  Efter  sangen  „Kom,  hellige"  og  indledningsbøn  ved  1. 
rådgiver  i  missionspræsiidentskabet,  præsident  Ejnar  Nielsen,  sang 
vi  „Jeg  ved,  på  hvem  jeg  bygger",  hvorefter  ældste  H.  Mervyn  James 
og  distriktspræsident  i  Odense,  ældste  Orval  Skousen,  talte.  Efter 
sangen  „Nærmere  Gud  til  dig"  talte  2.  rådgiver  i  omissionspræsident- 
skabet,  præsident  William  M.  Hansen,  om  Kirkens  fremgang  og  vækst 
og  vor  pligt  til  at  hjælpe  med  til  at  opbygge  Kirken.  Derefter  holdt 
missionspræsident  Mark  Junius  Sørensen  indvielseshønnen  med  føl- 
gende ord: 

Vor  kære  Fader,  du  som  troner  i  himlen.  I  Jesu  Kristi  navn, 
vi  dine  børn  har  forsamlet  os  på  dette  sted  og  på  dette  stykke 
jord  for  at  holde  indvielsesbøn,  og  vi  indvier  denne  grund  til 
dig,  vor  Fader  i  himlen,  og  vi  beder  dig,  at  du  vil  annamme  den 
som  en  gave  fra  det  høje  for  søskende  i  Odense,  at  de  vil 
bruge  dette  stykke  jord  til  at  bringe  dit  værk  fremad,  vil  du 
bringe  din  velsignelse  over  denne  plet  jord,  at  de  buske  og 
træer,  som  de  planter  her,  må  vokse  og  trives  og  blive  til  glæde 
for  dem.  Vor  kære  Fader  i  himlen,  vi  beder  dig  at  hellig- 
gøre dette  stykke  jord,  at  når  din  Kirke  skal  bygges  her,  at 
intet  ondt  da  må  ske  her,  og  at  alt  må  blive  udført  i  retfærdig- 
hed; må  din  Ånd  være  tilstede  her,  velsign  Kirken,  at  dit 
navn  bestandig  skal  være  her,  og  at  den  må  stå  til  verdens 
ende,  og  vi  beder  om  dette  formedelst  præstedømmets  fuld- 
magt og  i  Jesu  Kristi  navn.    Amen. 

Derefter   foretog   missionspræsident   Sørensen    det   første    spadestik 
på  grunden,  og  formanden  for  byggekommitéen,  broder  Erik  Ander- 

Ved  indvielsen  af  Odense  byggegrund. 

sen,  holdt  slutningsbønnen,  hvorefter  højtideligheden  sluttede  med 
afsyngelsen  af  „Pris  Gud". 

Odense  gren  blev  organiseret  den  22.  marts  1857  med  ældste  Jens 
Frederiksen  som  grenspræsident.  Samme  år  blev  der  også  organi- 
seret andre  grene  på  Fyn,  neimlig  Middelfart  gren,  Jersøre  gren  og 
Nyborg  gren.  Alle  disse  grene  tilhørte  på  det  tidspunkt  Fyen  Con- 
ference  (Fyn  distrikt).  Den  eneste  af  grenene  på  Fyn,  som  har  været 
organiseret  uafbrudt  siden,  er  Odense  gren,  idet  de  øvrige  grene  kun 
har  eksisteret  kortere  tid  ad  gangen.  Fyen  Conference,  som  blev 
organiseret  30.  december  1855,  omfattede  Fyn  og  Langeland  og  om- 
kring 30  mindre  øer,  og  blev  omkring  nytår  1864  slået  sammen  med 
Lolland  Conference  under  navn  af  Øernes  Conference.  Denne  Con- 
ference eksisterede  indtil  1870,  da  den  blev  opløst,  og  Fyn  og  Lange- 
land og  nogle  mindre  øer  blev  lagt  til  Aarhus  Conference,  medens 
resten  blev  en  del  af  København  Conference.  Den  1.  januar  1877 
blev  Odense  Conference  organiseret,  omfattende  Fyn,  Langeland  og 
de  mindre  øer.  Den  eksisterede  dog  kun  kort  tid,  og  grenene  blev 
atter  lagt  ind  under  Aarhus  Conference.  Senere  blev  Odense  distrikt 
organiseret,  og  det  har  eksisteret  lige  siden.  I  dag  findes  der  dog 
kun  een  gren  i  distriktet,  nemlig  Odense. 

Der  skulle  altså  gå  næsten  100  år,  før  Odense  som  det  sidste  af 
de  fem  distrikter  i  den  danske  mission  skulle  få  sin  egen  kirkebyg- 
ning, og  det  var  en  lykkelig  dag,  da  søskende  kunne  overvære,  at  det 
første  spadestik  blev  taget.  M.  K. 

Kirken  ude  omkring. 

Lolland-Falsters  Venstreblad  skrev  den  2.  september  følgende:  „I 
U.  S.  A.,  hvor  de  folkelige  sangere  spiller  en  langt  større  rolle  i  det 
offentlige  liv  end  tilfældet  er  herhjemme,  bar  en  ung  sanger  af  skan- 
dinavisk afstamning  vakt  opmærksomhed.  Han  hedder  Art  Lund  og 
er  født  i  mormonstaden  Salt  Lake  City  af  norske  forældre.  Hans  højst 
originale  sangstil,  der  præges  af  spring  fra  højde  til  dybde  og  en 
smittende  swingglæde,  har  i  løbet  af  kort  tid  skabt  ham  et  stort  navn. 
Den  unge  mand  begyndte  sin  sangerkarriere  i  et  mormon-taberna- 
kel. Han  interesserede  sig  dog  mere  for  rytmesang  og  fik  så  den 
chance  at  komme  til  at  synge  i  Benny  Goodmann's  Band.  Efter  en 
enkelt  radioudsendelse,  hvor  han  sang  Irving  Berlins  smukke  „Blue 
Skies"  på  sin  højst  originale  og  humørfyldte  måde,  blev  .  han  så 
populær,  at  han  kort  efter  kunne  sige.  farvel  til  pladsen  i  orkestret 
og  optræde  som  højt  betalt  solist.  Han  har  en  10-års  kontrakt  med 
M.  G.  M.-grammofonselskabet". 


Bemærk!  Manuskripter    til    næste    nummer    af    „Stjernen"    skal 
indsendes  inden  den  5.  ds. 


Distriktskonfereneerne  —  efteråret  195  S. 

Aalborg  distrikt  27.,  28.  og  29.  september. 

Konferencen  indledtes  med  en  vellykket  koncert  lørdag  aften.  Sa- 
len var  stuvende  fuld,  ialt  var  der  272  tilhørere,  da  koret  stemte  i 
med  den  første  sang.  Under  ledelse  af  ældste  Dennis  M.  Carlsen  og 
med  søster  Inger  Fischer  som  pianist  og  broder  Aage  Dahl  fra  Viborg 
ved  orglet,  sang  koret  en  række  smukke  sange,  afvekslende  med  solo- 
sang, blandet-kvartet,  dame-terzet  og  herre-kvintet.  Desuden  hørte  vi 
en  saxofon-solo,  en  klaver-solo  og  en  klarinet-solo,  altsammen  udført 
med  strålende  dygtighed  af  de  medvirkende  søskende  og  missio- 
nærer. 

Søndag  morgen  afholdtes  præstedømsmøde  og  Kvindelig  hjælpe- 
forenings møde.  Præstedømsmødet  var  under  ledelse  af  missions- 
præsident  Mark  Junius  Sørensen,  der  talte  om  præstedømmets  magt 
og  myndighed.  Endvidere  talte  1.  rådgiver  i  missionspræsidentska- 
bet,  præsident  Ejnar  Nielsen.    Tilstede  43. 

Kvindelig  hjælpeforenings  møde  blev  ledet  af  missionens  præsi- 
dentinde,  søster  Mary  G.  Sørensen.  Præsidentinderne  fra  hver  af  di- 
striktets Kvindelige  hjælpeforeninger,  Aalborg,  Frederikshavn,  Hjør- 
ring og  Skive,  aflagde  en  kortfattet  rapport  om  deres  arbejde,  og  Syn- 
gende Mødre  sang  et  par  smukke  sange  under  ledelse  af  søster  Inger 

Fischer.  2.  rådgiver  i  missionspræsidentskabet,  præsident  William 
M.  Hansen,  takkede  søstrene  for  det  store  arbejde,  de  udfører,  og 
rådede  alle  til  at  anskaffe  et  velfærdslager,  såvidt  det  er  muligt. 
Tilstede  69. 

Konferencen  fortsattes  med  søndagsskole  kl.  10.  Vi  havde  først  lej- 
lighed til  at  høre  børn  fra  søndagsskolerne  i  Frederikshavn,  Hjør- 
ring, Løgstør  og  Aalborg  i  sang  og  tale  give  udtryk  for  det,  de  har 
lært  i  søndagsskolen.  Derefter  fik  hver  af  forstanderne  for  søndags- 
skolerne i  distriktet  lejlighed  til  at  tale  til  os.  Efter  et  par  sangnumre 
talte  søster  Mary  G.  Sørensen  og  udtrykte  sin  store  glæde  over  at 
besøge  Aalborg  og  lære  søskende  fra  dette  distrikt  at  kende.  Deref- 
ter fik  forskellige  missionærer  lejlighed  til  at  holde  en  kortfattet  tale 
og  bære  deres  vidnesbyrd.    Tilstede  193. 

Efter  et  dåbsmøde  umiddelbart  efter  søndagsskolen  fortsattes  kon- 
ferencen med  et  specielt  møde  om  eftermiddagen.  Efter  oprethol- 
delse af  kirkens  autoriteter  og  omdeling  af  nadveren  talte  otte  mis- 
sionærer om  hver  sit  emne  indenfor  Mormons  Bog  og  evangeliets 
gengivelse  til  jorden  ved  profeten  Joseph  Smith.  Mellem  talerne 
hørte  vi  en  duet  ved  to  søstre  og  en  missionærkvartet,  Syngende 
Mødre  medvirkede  ligeledes  ved  dette  møde.  Under  mødet  blev  di- 
striktspræsident Jay  C.  Mortensen  afløst,  og  ældste  Frank  E.  Lund 
indsat  som  distriktspræsident.    Tilstede  136. 

Konferencens  sidste  møde  afholdtes  søndag  aften.  Først  talte  den 
nye  distriktspræsident  Franik  E.  Lund  og  derefter  den  afløste  di- 
striktspræsident Jay  C.  Mortensen.  Efter  en  sang  af  koret  talte  mis- 
sionspræsident  Mark  Junius  Sørensen  om  kvindens  betydning  for 
verden  og  om  missionærernes  arbejde.  Efter  endnu  en  sang  talte 
præsident  Ejnar  Nielsen  om  dåb  for  de  døde  og  om  nødvendigheden 
af  dette  arbejde,  og  derefter  bar  præsident  William  M.  Hansen  sit 
vidnesbyrd  om  missionærernes  arbejde  og  om  Kirkens  fremgang. 
Tilstede  174. 

Alle  konferencens  møder  var  under  præsidium  af  missionspræsi- 
dent  Mark  Junius  Sørensen  og  under  ledelse  af  distriktspræsident 
Jay  C.  Mortensen. 

Mandag  aften  afholdt  Kvindelig  hjælpeforening  en  vellykket  bazar, 
som  indledtes  med  et  muntert  og  underholdende  program,  bestående 
af  forskellige  sketches  og  sang-  og  musiknumre.  M.  K. 

Esbjerg  distrikt  4.,  5.  og  6.  oktober. 

Lørdag  aften  indledtes  konferencen  med  en  koncert  ved  Esbjerg 
grens  sangkor.  Afvekslende  imed  korets  smukke  sange  var  der  violin-, 
saxofon-  og  klaversolo  samt  trio,  kvartet,  sextet  og  solosang. 

2.  rådgiver  i  missionspræsidentskabet,  præsident  William  Hansen, 
takkede  på  missionspræsidentskabets  vegne  de  medvirkende  for  de- 
res indsats  for  at  forkynde  evangeliet  gennem  sang  og  musik.    Diri- 

gent  var  ældste  Rex  C.  Erickson  og  pianist  ældste  Harold  A.  Larsen. 
Tilstede  120. 

Søndag  morgen  kl.  8,30  holdt  præstedømmet  møde  under  præ- 
sidium af  missionspræsident  Mark  J.  Sørensen,  der  talte  om  opstan- 
delsen.   Tilstede  32. 

Kvindelig  hjælpeforening  afholdt  samtidig  imøde  under  ledelse  af 
sir.  Mary  Sørensen.  Syngende  Mødres  kor  sang  „I  Haven"  og  str. 
Mary  Sørensen  holdt  en  inspirerende  tale  til  de  tilstedeværende 
søskende.  2.  rådgiver  i  missionspræsidentskabet,  præsident  William 
Hansen,  takkede  søstrene  for  deres  arbejde  i  Kvindelig  hjælpefor- 
ening. Derefter  blev  tiden  overgivet  til  søstrene  til  at  bære  deres 
vidnesbyrd.    Tilstede  32. 

I  søndagsskolen  kl.  10,00  fremførte  børneklasserne  et  tableau  „Kær- 
lighed" og  sang  „Kærlighed  er  lysets  kilde".  Forskellige  af  søndags- 
skolens medlemmer  talte  derefter  over  skriftstedet  i  2.  Timotheus 
2,  22.  Ind  imellem  talerne  havde  vi  en  violinsolo,  en  klaversolo  og 
en  trio.  Efter  programmet  blev  tiden  overgivet  til  distriktspræsiden- 
ten,  der  kaldte  flere  søskende  og  missionærer  op.  Missionspræsi- 
dentens  hustru,  str.  Mary  Sørensen,  talte  om  Guds  værk  i  de  sidste 
dage,  og  til  slut  talte  missionspræsident  Mark  J.  Sørensen  om  ar- 
bejdet i  Herrens  vingård.    Tilstede  94. 

Umiddelbart  efter  søndagsskolen  afholdtes  dåbsmøde,  hvor  2  nye 
medlemmer  blev  døbt.  Ældste  Harold  A.  Larsen  talte  til  de  nye 
søskende  om  dåbspagtens  betydning.    Tilstede  33. 

Kl.  14,30  afholdtes  nadvermøde.  Kirkens  autoriteter  opretholdtes. 
Mødet  blev  ledet  af  distriktspræsident  Vernon  Hansen,  og  forskel- 
lige missionærer  talte  over  Matthæus-evangeliet,  5.  kapitel.  Piano- 
solo ved  ældste  Harold  A.  Larsen  og  en  duet  ved  ældste  Keith  Home 
og  ældste  Rex  C.  Eriokson.    Tilstede  61. 

Aftenens  møde  kl.  19,00  var  under  ledelse  af  distriktspræsident 
Vernon  Hansen,  som  var  aftenens  første  taler.  1.  rådgiver  i  mis- 
sionspræsidentskabet, præsident  Ejnar  Nielsen,  talte  om  dåb  for  de 
døde.  Missionspræsident  Mark  J.  Sørensen  talte  om  betingelserne 
for  at  kunne  gå  igennem  templet  og  bar  sit  vidnesbyrd.  Til  slut 
talte  2.  rådgiver  i  missionspræsidentskabet,  præsident  William  Han- 
sen, angående  sit  vidnesbyrd  om  Kirkens  sandhed.  Ind  imellem 
talerne  sang  koret,  og  str.  Mary  Sørensen  sang  en  solo.    Tilstede  102. 

Konferencens  møder  var  under  præsidium  af  missionspræsident 
Mark  Junius  Sørensen  og  under  ledelse  af  distriiktspræsident  Vernon 
A.  Hansen. 

Mandag  kl.  19,30  blev  Kvindelig  hjælpeforenings  bazar  afholdt 
under  præsidium  af  str.  Mary  Sørensen.  Str.  Ingeborg  Petersen, 
præsident  for  Kvindelig  hjælpeforening,  bød  velkommen.  Et  brev 
fra  fhv.  missionspræsident  Edward  H.  Sørensen  oplæstes.  Efter 
forskellige  musiknumre  og  oplæsning  gik  man  over  til  bazaren.    Der 

var  mange  smukke  og  nyttige  ting,  blandt  andet  var  der  et  smukt 
vatteret  tæppe,  som  søstrene  har  fremstillet  gennem  sommeren. 
Tilstede  71.  V.  H. 

København  distrikt  11.,  12.  og  13.  oktober. 

Lørdag  aften  indledtes  konferencen  med  en  koncert,  hvor  Køben- 
havn grens  sangkor,  under  ledelse  af  broder  Einar  Corelli  og  med 
broder  Niels  Hendriksen  som  organist,  sang  en  række  smukke 
sange.  Desuden  medvirkede  en  af  Kirkens  venner,  pianisten  Svend 
Petersen,  samt  missionærer  og  søskende  i  solo-,  terzet-  og  kvartet- 
numre.  Vi  havde  også  den  glæde  at  høre  missionspræsidentens 
hustru,  søster  Mary  G.  Sørensen,  i  en  sangsolo  og  i  en  duet  sammen 
med  missionær  søster  Ellen  S.  O'Brien.  Som  akkompagnatør  medvir- 
kede missinær  søster  Alice  F.  Rasmussen.  Missionspræident  Mark 
Junius  Sørensen  takkede  i  hjertelige  ord  koret  og  de  øvrige  medvir- 
kende for  deres  store  indsats.    Tilstede  203. 

Søndag  morgen  afholdtes  præstedømsmøde  og  møde  for  Kvinde- 
lig hjælpeforening.  Ved  præstedømsmødet  talte  1.  rådgiver  i  mis- 
sionspræsidentskabet,  præsident  Ejnar  Nielsen,  og  derefter  missdons- 
præsident  Mark  Junius  Sørensen  om  præstedømmets  magt  og  myn- 
dighed og  de  pligter,  der  følger  med  denne  myndighed.  Tilstede  60. 
Kvindelig  hjælpeforenings  møde  var  under  ledelse  af  søster  Mary 
G.  Sørensen,  som  i  indtrængende  ord  opmuntrede  søstrene  til  at 
tage  del  i  arbejdet.  Præsidentinden  for  den  Kvindelige  hjælpefor- 
ening i  København,  str.  Margrethe  Østberg,  aflagde  en  rapport  over 
arbejdet,  og  Syngende  Mødre  under  ledelse  af  søster  Valborg  Johan- 
sen sang  et  par  smukke  sange.  Efter  at  2.  rådgiver  i  missionspræsi- 
dentskabet,  præsident  William  M.  Hansen,  havde  takket  søstrene  og 
givet  dem  nogle  gode  råd,  fik  søstrene  lejlighed  til  at  stille  spørgs- 
mål og  derefter  til  at  bære  deres  vidnesbyrd.    Tilstede  40. 

Formiddagmødet  blev  først  overgivet  til  søndagsskolen,  og  vi 
hørte  repræsentanter  for  såvel  børnene  som  de  voksne  i  tale  og 
sang  tolke  evangeliet.  Vi  fik  også  lejlighed  til  at  høre  børn  fra 
Slagelse  grens  søndagsskole  synge  og  desuden  ved  hjælp  af  billed- 
materiale give  en  prøve  på,  hvad  de  har  lært  i  søndagsskolen. 

Derefter  blev  forskellige  missionærer  kaldt  op  til  at  tale  og  bære 
deres  vidnesbyrd.    Tilstede  ialt  238. 

Møderne  fortsattes  søndag  eftermiddag  med  et  specielt  møde.  Kir- 
kens autoriteter  blev  opretholdt,  og  distriktspræsident  Robert  K. 
Hiigginson  blev  afløst  som  distriktspræsident  og  ældste  Howard  E. 
Otteson  indsat  i  stedet.  Efter  nadveren  blev  tiden  overgivet  til  mis- 
sionærerne, som  ved  hjælp  af  store  modeller  af  Bibelen  og  Mor- 
mons Bog  gav  os  forklaringer  over  Kirkens  første  principper;  tro, 
omvendelse,   dåb  og  håndspålæggelse. 

Imellem   talerne   sang  en   missionærkvartet.    Tilstede  85. 

Konferencens   sidste  møde   var  søndag   aften,   og   det   blev   et   vid- 

underligt,  opbyggende  møde.  Først  talte  den  nye  distriktsipræsident 
Howard  E.  Otteson,  hvis  kaldelse  var  kommet  som  en  fuldstændig 
overraskelse  for  ham.  Derefter  takkede  den  afgåede  distriktspræsi- 
dent,  Robert  K.  Higginson,  bevæget  for  den  tid,  han  havde  tilbragt 
i  den  danske  mission.  Efter  at  koret  havde  sunget  en  sang,  talte 
præsident  William  M.  Hansen  om  Kirken  som  en  Åbenbaringernes 
Kirke  og  bar  derefter  sit  vidnesbyrd  om  Kirkens  sandhed.  Efter  en 
dameterzet  talte  præsident  Ejnar  Nielsen  om  frelse  og  dåb  for  de 
døde.  Til  slut  talte  imissionspræsident  Mark  Junius  Sørensen  om 
vantroen  og  tvivlen  i  verden  og  om  sandheden  af  Jesu  Kristi  evan- 
gelium.   Tilstede  179. 

Konferencens  møder  var  under  præsidium  af  imissionspræsident 
Mark  Junius  Sørensen  og  under  ledelse  af  distriktspræsident  Robert 
K.  Higginson. 

Mandag  aften  afholdt  Kvindelig  hjælpeforening  en  vellykket  bazar 
med    salg    af    mange    dejlige  håndarbejder    og  lækre   forfriskninger. 

M.  K. 


tKredsfærernes  budskab. 

Tempel  i  Europa. 

Det  var  med  stor  glæde  vi  modtog  budskabet  om,  at  der  vil  blive 
bygget  et  tempel  i  Europa,  så  også  vi,  som  af  forskellige  forhold  er 
bundet  til  vort  fædreland,  kan  få  lejlighed  til  at  modtage  de  velsig- 
nelser, som  kun  kan  gives  i  et  tempel  og  ligeledes  få  lejlighed  til  at 
udføre  stedfortrædende  arbejde  for  vore  afdøde  slægtninge. 

Måske  om  et  par  år  eller  tre  vil  templet  stå  færdigt.  —  Lad  os  der- 
for allerede  nu  begynde  at  forberede  os  til  et  tempelbesøg.  —  Begyn- 
de at  samle  midler  til  rejse  og  ophold,  til  anskaffelse  af  tempeldragt 
m.  m.,  ligesom  vi  også  bør  tænke  på  at  samle  vor  slægt,  så  vi  kan 
have  navne  på  vor  egen  slægt  at  arbejde  med.  —  Men  vigtigst  af  alt 
er  den  personlige  forberedelse.  —  Lad  os  begynde  på  den  straks,  så 
vi  kan  være  værdige  til  at  komme  ind  i  templet. 

Vi  har  før  her  i  Kredslærernes  budskab  berørt  de  spørgsmål,  der 
bliver  stillet  til  hver  den,  som  søger  anbefaling,  om  moralsk  renhed, 
villighed  til  at  støtte  kirkens  autoriteter,  holde  visdomsordet,  holde 
sabbaten,  holde  familiebøn  og  private  bønner,  betale  en  ærlig  tiende 
og  opfylde  alle  pligter  i  præstedømmet  og  i  kirken.  — 

Søskende,  — ■  vi  kan  ikke  forvente  at  modtage  velsignelserne,  hvis 
vi  ikke  opfylder  betingelserne,  lad  os  derfor  af  al  vor  magt  prøve  på 
at  leve  i  overensstemmelse  med  kirkens  krav.  Som  studiemateriale 
læs:  L.  &  P.  105:  32—33,  L.  &  P.,  kap.  109,  L.  &  P.  124:  28—49, 
L.  &  P.  128:  22. 

Ejnar  Nielsen. 

Tak! 

Vi  siger  de  søskende,  som  har  hjulpet  os  over  vanskeligheden  ved 
at  overlade  os  februar-nummeret  for  i  år,  en  hjertelig  tak!  Såfremt 
endnu  nogle  søskende  kan  undvære  det  pågældende  nummer,  vil  vi 
med  glæde  tage  imod  det. 

Redaktionen. 


„Nyt  fra  hjælpeorganisationerne" 


Kvindelig  hjælpeforening. 

Den  31.  december  1951  omfattede  de  Kvindelige  hjælpeforeninger 
3177  organisationer  med  ialt  132.451  medlemmer.  Af  disse  organisa- 
tioner var  der  følgende  udenfor  De  Forenede  Stater: 


Belgien  

Norge 

Sverige 

England 

Danmark 

Holland 

Frankrig  

Finland 

Østtyskland 

Vesttyskland   

Schweiz 

Østrig 

Palæstina 

Japan  

New  Zealand 

Samoa 

Tonga  

Tahiti  

Australien 

Sydafrika 

Uruguay 

Brazilien  

Argentina 

Canada (Stave)  .. 

„  (Mission) 

Mexico (Stave)  ... 

„  (Mission) 


Organisationer: 
.  ...     8 

15 
,  ...  29 
.  ...    73 

12 
.  ...    25 


76 

64 

24 

4 

1 

6 

74 

57 

36 

15 

13 

13 

22 

10 

19 

44 

48 

3 

54 


Medlemmer : 

62 
306 
437 
984 
329 
437 

51 

117 

1963 

1586 

283 

72 

15 

70 
920 
673 
405 
287 
324 
125 
406 
127 
345 
2098 
779 
144 
911 


Som  det  vil  ses,  hævder  den  danske  mission  sig,  trods  sin  lidenhed, 
smukt  blandt  de  øvrige  missioner.  Siden  ovenstående  opgørelse  pr. 
31.  december  1951  er  de  danske  organisationer  blevet  forøget  med  2, 

nemlig  Skive  og  Vejle,  således  at  vi  på  nuværende  tidspunkt  har  14 
organisationer.  Også  medlemsantallet  er  blevet  forøget,  men  skulle  vi 
ikke  prøve  at  få  det  endnu  højere  op,  således  at  vi  ved  opgørelsen 
for  1952  kan  fremvise  en  meget  istor  fremgang?  Alle  søstre  i  missio- 
nen, unge  såvclsom  ældre,  hør  være  medlem  af  Kvindelig  hjælpefor- 
ening, vi  har  arbejde  for  enhver  at  udføre. 

Med  de  venligste  hilsener  til  alle  søstre  i  den  danske  mission. 

Kvindelig  hjælpeforenings  hovedbestyrelse. 


Søndagsskolen. 

Jeg  kommer  ydmygt  på  dit  ord, 
jeg  ved,  du  elsker  mig. 
Du  kære  Frelser,  ved  dit  bord 
jeg  mindes  altid  dig. 

(Nadververs  november-december) . 

Deltagelse  i  nadveren. 

Nydelse  af  nadveren  er  en  af  de  helligste  ordinancer  i  Jesu  Kristi 
Kirke.  Forbundet  med  den  er  de  grundlæggende  principper  i  karak- 
terdannelse, og  den  er  uundværlig  for  menneskets  fremgang  og  op- 
højelse i  Guds  Rige.  Altfor  få  af  dem,  der  deltager  i  nadveren,  fæster 
sig  ved  den  enkle,  men  ophøjede  ceremoni  og  den  betydning,  som 
den  fortjener.  Desværre  er  denne  form  for  gudsdyrkelse  ofte  kun  en 
ydre  handling,  uden  sindets  sande  anerkendelse  af  dens  dybe  ånde- 
lige betydning. 

Ved  nydelse  af  nadveren  er  der  fare  for,  at  folk  lader  det  ydre  gå 
forud  for  det  åndelige.  Hvis  det  er  tilfældet,  kan  ordinancen  måske 
vise  sig  at  være  en  forbandelse  i  stedet  for  en  velsignelse. 

Velsignelsen  af  brødet  viser  tydeligt,  at  man  antager  Herren  og  de 
forpligtelser,  hver  især  påtager  sig.  Ydmyghed  og  e't  helligt  løfte  er 
de  første  to  principper,  der  lægges  vægt  på. 

Ordene  „0,  Gud,  du  evige  Fader"  er  en  anerkendelse  af,  at  Herren 
er  tilstede;  i  det  mindste,  at  Hans  ånd  er  i  forbindelse  med  ånden 
hos  hver  eneste,  som  oprigtigt  søger  Ham. 

Der  er  kun  få  ting  i  livet,  der  er  mere  hellige,  end  et  æresord. 
Sanddruhed  og  ærlighed  er  fundamentale  dyder,  uden  hvilke  det  er 
umuligt  at  opbygge  en  ædel  karakter. 

Alle,  som  nyder  nadveren,  bevidner,  det  vil  sige  bekræfter,  for 
„Gud,  du  evige  Fader",  at  de  er  villige  til  at  gøre  bestemte  ting. 

Den  første  af  disse  er:  At  påtage  sig  Sønnens  navn.  At  blive  kaldt 
værdige  ved  hans  navn  er  at  blive  Guds  søn,  at  blive  talt  som  en 
af  Kristi  broderskab. 

Den  anden  er:  At  de  altid  vil  erindre  Ham.  At  erindre  er  at 
bevare  i  sin  hukommelse  det,  som  man  bevidst  ved. 

Enhver,  der  er  tilstede,  bør  tænke  på  Kristi  gerninger,  thi  for- 
jættelsen er  da,  at  vi  til  alle  tider  vil  bevare  i  vort  sind,  med  taknem- 

roelighed  og  ydmyghed,  Ham,  hvis  liv  er  summen  a,f  renhed,  godhed 
og  kærlighed. 

Det  tredie  krav  er:  At  holde  Hans  befalinger.  Skulle  vi  specificere 
dem,  ville  Guds  befalinger  være  mange.  Ja,  i  virkeligheden  berører 
de  enhver  del  af  menneskets  væsen.  Men  Jesus  selv  samlede  dem 
alle  i  følgende:    „Du  skal  elske  Herren  din  Gud  af  hele  dit  hjerte  og 

af   hele  din  sjæl  og  af  hele  dit  sind  og    af  hele  din  styrke  Du 

skal  elske  din  næste  som  dig  selv"   (Mark.  12:  30 — 31). 

Det  er  dette,  som  enhver,  der  nyder  nadveren,  udtrykker  villighed 
til  at  gøre! 

Den  belønning,  der  er  nævnt  soun  et  resultat  af  opfyldelsen  af  de 
tre  krav,  man  påtager  sig,  er  vejledning  og  inspiration  af  Guds 
Helligånd. 

Orden,  ydmyghed,  vidnesbyrd  om  guddommelig  nærværelse,  når 
man  går  ind  i  Kristi  fold;  altid  erindre  Hans  gerninger  og  Hans  liv; 
at  elske  Herren  af  hele  sit  hjerte;  og  at  arbejde,  selv  ved  egne  ofre, 
på  menneskehedens  broderskab  — -  disse  og  alle  lignende  dyder  er 
forbundet  med  deltagelse  i  Herrens  måltid. 

(Præsident  David  O.  McKay). 
Søndagsskolens  hovedbestyrelse. 

Genealogisk  forening. 

Enhver  ting,  som  er  værd  at  gøre,  burde  gøres  vel,  og  dette  er  sær- 
deles nødvendigt,  når  vi  påtager  os  det  velsignelsesrige  arbejde,  at 
finde  og  nedskrive  navnene  på  vore  afdøde  venner  og  slægtninge. 
Vi  bliver  jævnligt  af  vor  kirkes  ledende  autoriteter  tilskyndede  til 
ikke  at  glemme  vore  afdøde,  men  have  dem  i  erindring  ved  at  ud- 
arbejde deres  stamtavler,  så  at  vi  i  Herrens  templer  kan  få  udført 
det  arbejde,  som  de  selv  forsømte  eller  ikke  havde  lejlighed  til  at 
udføre,  medens  de  levede. 

Skriften  stadfæster,  at  i  apostlenes  dage  udførte  de  levende  dåb 
for  de  afdøde  (1.  Kor.  15:  29.),  og  vi  kunne  af  apostlenes  formaning 
til  de  hellige  tydelig  slutte  os  til  (Hcbr.  13:  3.),  at  det  var  de  afdøde 
bundne,  han  hentydede  til,  da  han  sagde:  „Kommer  de  bundne  ihu, 
som  selv  medbundne,  dem,  der  lide  ilde,  som  de,  der  og  selv  er  i 
legemet".  —  Han  taler  her  om  de,  der  var  udenfor  legemet  eller  i 
åndeverdenen,  og  at  de  hellige  skulle  betragte  sig  selv  som  deres 
medbundne  eller,  med  andre  ord,  sætte  sig  ind  i  den  pinlige  forvent- 
ningsfulde stilling,  hvori  disse  ånder  befandt  sig,  der  med  længsel 
sukkede  efter  deres  udfrielse. 

Den  samme  formaning  gentages  ofte  til  os  i  de  sidste  dage  af  vor 
profet  og  apostlene:  „Kommer  eders  afdøde  ihu,  opsøg  alle  de  navne, 
I  mulig  kunne  få,  og  skriv  dem  ned  på  en  tydelig  og  forståelig  måde, 
med  fuldstændig  angivelse  af  fødsler  og  dødsfald.  Lader  så  eders 
liv  og  vandel  være  ren  og  ubesmittet,  så  at  I  ikke  alene  kunne  for- 
arbejde eders  egen  salighed,  men  også  være  midler  i  Herrens  hånd 


301 


til  at  tilvejebringe  frelse  for  de  afdøde".  Dette  er  et  herligt  arbejde, 
som  vi  er  kaldede  til  at  udføre,  og  det  er  værd  al  vor  anstrengelse 
og  opofrelse  i  både  timelig  og  åndelig  henseende. 

Med  hensyn  til  genealogiske  optegnelser  er  det  ønskeligt,  at  der 
udføres  nøjagtige  flyttebeviser  for  bortrejsende  og  emigrerende 
søskende.  Vore  bøger  s'kal  være  i  orden,  og  det  ikan  de  kun  blive, 
når  søskende  selv  er  med  til  at  bringe  orden  i  det  ved  at  udføre  det, 
der  påhviler  dem.  Alle  oplysninger  angående  både  levende  og  døde 
skal  tilføres  bøgerne,  de  kan  da  være  os  til  stor  hjælp  ved  vort  genea- 
logiske arbejdes  udførelse. 

Genealogisk  forenings  hovedbestyrelse. 

Ungdomsforeningen. 


IDaster  ID-lTiænd 
Quld-Qleaner~piger 


Den,  som  har  taget  del  i  „Master  M-Mænd  og  Guld-Gleaner  krave- 
ne", har  sikkert  forstået,  at  en  ung  mand  eller  en  ung  kvinde,  som 
bærer  et  af  disse  emblemer  og  bar  diplomet  hjemme  på  væggen,  er 
agtelse  værd,  og  bør  være  et  forbillede  for  andre  mennesker,  såvel 
unge  som  gamle. 

Disse  titler  viser  ikke  alene,  at  det  er  en  (mand  eller  en  kvinde, 
som  er  aktiv  indenfor  ungdomsarbejdet,  men  tillige,  at  han  eller  hun 
er  i  besiddelse  af  en  stærk  energi  og  viljestyrke  (ellers  havde  de 
ikke  nået  målet  og  opfyldt  alle  kravene),  at  han  eller  hun  er  et  vir- 
keligt medlem  af  Jesu  Kristi  Kirke  af  Sidste  Dages  Hellige  og  over- 
holder de  bud  og  befalinger,  som  gives  menneskene,  og  lever  et  rent 
og  kysk  liv  og  er  i  besiddelse  af  et  stærkt  og  levende  vidnesbyrd 
om  Gud,  den  Evige  Fader,  og  Hans  Søn,  Jesus  Kristus. 

Det  er  ingen  overdrivelse  at  påstå,  at  Master  M-Mænd  og  Guld- 
Gleaner  programmet  stiller  større  krav  til  ungdommen  end  nogen 
anden  organisation  i  verden,  og  at  de  unge  mænd  og  unge  kvinder, 
som  bærer  disse  emblemer,  derfor  har  fuldført  de  største  og  mest 
krævende  opgaver,  som  nogensinde  er  blevet  forlangt  af  en  ung- 
domsorganisations medlemmer. 

Hver  eneste  god  og  sund  ung  i  den  danske  mission  i  alderen,  for 
mænd  19 — 29  år  og  for  kvinder  17 — 29  år,  burde  sætte  sig  som  mål 
at  opnå  disse  titler. 

Brochuren  „Master  M-Mænd  og  Guld-Gleaner  krav"  og  ansøgnings- 
og  rapport-blanketter  kan  fås  hos  Ungdomsforeningens  Hovedbesty- 
relse, Priorvej  12,  København  F.,  mod  indsendelse  af  50  øre. 

Ungdomsforeningens  hovedbestyrelse. 

Primary. 

Åndelig  sikkerhed  er  en  direkte  gave  til  dem,  som  elsker  Herren 
og  holder  Hans  befalinger,  og  til  dem,  som  tager  imod  lejligheden  til 
at  tjene  vor  himmelske  Faders  børn. 

Grundlaget  for  den  åndelige  sikkerhed  vindes  af  de  allermindste  i 
de  hjemlige  omgivelser  og  ved  undervisning  udefra.  Mere  end  nogen- 
sinde må  vi  i  vore  dage,  hvor  rastløsheden  og  usikkerheden  hersker 
i  verden,  beslutte  at  give  vore  børn  den  følelse  af  åndelig  sikkerhed, 
som  vi  gennem  vore  erfaringer  og  vor  trofasthed  får  lov  til  at  nyde. 

Et  af  de  midler,  som  vi  kan  anvende  for  at  skaffe  denne  følelse 
af  sikkerhed,  er  at  fortælle  trosfrembringende  historier  og  beretnin- 
ger om  vor  himmelske  Faders  kærlighed  og  magt  til  at  gengive  vore 
kære  helbred  og  liv. 

Vi  vil  gerne  opmuntre  drengene  og  pigerne  til  at  deltage  i  faste- 
og  nadvermøderne,  hvor  de  kan  høre  kirkens  medlemmer  bære  vid- 
nesbyrd om  deres  tro  på  Jesu  Kristi  evangelium.  Ved  disse  møder 
hører  de  også  tit  rapporter  fra  missionærer,  hvad  der  vil  hjælpe 
med  til  at  opbygge  en  følelse  af  sikkerhed  i  deres  liv. 

Drenge  og  piger,  som  lærer  evangeliets  principper,  respekt  for 
autoritet,  ærbødighed  i  Herrens  Hus  og  glæden  ved  at  arbejde  og 
hjælpe  hinanden,  vil  lægge  et  fast  åndeligt  grundlag. 

En  følelse  af  åndelig  sikkerhed  er  en  gave  og  en  velsignelse,  som 
venter  enhver  Primary-arbejder,  som  flittigt  og  trofast  giver  sin  tid, 
sit  arbejde  og  sine  evner  til  at  opbygge  vor  Faders  Rige  her  på 
jorden. 

Primary  hovedbestyrelse. 


Fra  missionsmarken 


Bemærk! 

Alle  søskende,  som  kommer  til  kundskab  om  runde  fødselsdage  (fra 
GO  år  og  opefter),  bedes  venligst  give  meddelelse  til  „Skandinaviens 
Stjerne"  i  så  god  tid,  at  notitsen  kan  komme  i  bladet  inden  fødsels- 
dagen, d.  v.  s.  den  s,kal  være  os  i  hænde  senest  den  5.  i  måneden  før. 

Odense:  Lørdag  den  20.  september  havde  G.  U.  F.  i  Odense  ar- 
rangeret en  frisk  gåtur  for  alle  de  unge.  Turen  gik  til  Beldringe,  12 
km  uden  for  Odense.  Vejret  var  godt,  da  vi  startede,  og  syngende 
marcherede  vi  ud  ad  landevejen.  Det  var  så  heldigt,  at  halvvejs  ude 
bor  et  par  medlemmer,  som  modtog  os  med  åbne  arme  og  et  glas 
saftevand.  Da  vi  kom  til  bestemmelsesstedet,  blev  der  tændt  bål,  ved 
hvilket  vi  stegte  pølser  på  spid  samt  spiste  vor  medbragte  mad.  Re- 
sten af  tiden  hyggede  vi  os  omkring  bålet  med   danske  og  engelske 

sange,  og  vi  fik  også  læsl  en  spøgelseshistorie,  der  blev  gjort  ekstra 
uhyggelig  ved,  at  der  virkelig  var  arrangeret  et  spøgeri. 

Udflugten  var  absolut  en  sukces;    hjemturen  foregik    med  tog,    og 
alle  var  i  godt  humør,  da  vi  skiltes  på  banegården.  H.  R. 


Kanders:  Den  hidtidige  grensforstander  i  Randers,  Werner  S. 
Rønne,  er  flyttet  fra  Randers  og  er  derfor  blevet  afløst.  Som  grens- 
forstander  er  i  stede1;  indsat  ældste  Rolynn  D.  Hansen. 


Fødselsdage: 

Aarhus:  Søster  Ane  Rasmussen,  som  altid  har  været  meget  virk- 
som indenfor  Kvindelig  hjælpeforening,  fyldte  75  år  den  15-.  septem- 
ber.   Hjertelig  til  lykke!  M.  H. 

København:  Søster  Karen  Marie  Andersen,  Ved  Kløvermarken 
10,  fylder  den  1.  december  75  år.    Hjertelig  til  lykke! 

Dødsfald: 

København:  I  april  1952  døde  søster  Marie  Margrethe  Elmsted, 
60  år  gammel.    Æret  være  søster  Elmsteds  minde! 


Missionærankomster: 

Den  3.  oktober  ankom  ældste  S.  LaVar  Christensen  og  søster 
Luzon  E.  F.  Christensen  fra  Provo,  Utah,  og  er  beskikket  til  at  ar- 
bejde i  Odense. 


Missionærforflyttelser : 

12.  september:    Francille  R.  Hansen  fra  København  til  Aarhus. 

Nola  R.  Johnston  fra  København  til  Aalborg. 

Alice  F.  Rasmussen  fra  Aarhus  til  København. 

Phyllis  Aagaard  fra  Aalborg  til  København. 

29.  september:    Don  J.  Fife  fra  Viborg  til  Aalborg. 

Elmo  Rasmussen  fra  Frederikshavn  til  Hjørring. 

Keith  Pedersen  fra  Hjørring  til  Aalborg. 

LaMoine  Anhder  fra  Frederikshavn  til  Viborg. 


Missionærafløsninger: 

Følgende  missionærer  er  blevet  hæderlig  afløst  fra  deres  arbejde 
i  den  danske  mission: 

29.  september:  Jay  C.  Mortensen  efter  sidst  at  have  arbejdet  i 
Aalborg. 

